La brezola la ze al posto de na casa rural o de un cason destinà a el deposito de tole e trau parchè i se seche intant che se speta de er bisogn de doperarli. La brezola la ga da esser 'te un posto sud e arjedà, de modo che no pode farse condensa o mufe in grado de deperir al legn. I posti tradisionai aonde che se la cata i ze sopalchi sora al deposito de foje e starnun o sora al fjenil, o sot al quert de casoi. Inte el caso che la sie an sopalco, de solito la ze fata da un soler de tole in deposito pojà ten do pjane o ten altri trau postadi aposta. Quando che le tole le ze oncora verde invese al ze estremamente inportante che le reste pojade su na superficie pjana de modo che no le se inberle. Inte sto caso se le mete acatastade sora an pavimento pjan, intercalade da stress de modo che le reste comunque arjedade.